kardosdrur/scandi-wiki huggingface dataset:
Street Sounds Electro 4

Street Sounds Electro 4 er det fjerde opsamlingsalbum i en serie og blev udgivet i 1984 af StreetSounds. Albummet udkom som LP-plade og kassettebånd og består af syv electro og old school hip hop numre mixet af DJ Morris.

Sporliste

Eksterne henvisninger
 Street Sounds Electro 4 hos Discogs

Henvisninger

Opsamlingsalbum fra 1984
Electroalbum
David Stockdale

David Adam Stockdale (født 20. september 1985) er en engelsk målmand, der spiller for Birmingham City og har tidligere repræsenteret bl.a. York City og Darlington.

Klubkarriere

York City 
Stockdale startede karrieren ud i York City og fik sin debut i det engelske ligasystem i den sidste kamp af sæsonen 2002/03. I løbet af sin York-karriere havde den unge målmand lejemål i Wakefield & Emley og Worksop Town og blev løst fra sin kontrakt efter sæsonen 2005/06 på grund af uoverensstemmelser med manager Billy McEwan.

Darlington 
Efter at have imponeret på prøve i Darlington skrev Stockdale i august, 2006 kontrakt med klubben. I løbet af 2007/08 sæsonen lykkedes det Stockdale at fravriste målmandsposten fra det hidtidige førstevalg Andy Oakes og forblev førstekeeper resten af sin tid i Darlington.

Fulham 
In sommerpausen, 2008 tog Darlington mod et bud fra Premier League klubben Fulham F.C., og Stockdale blev officielt præsenteret som ny Cottagers-spiller den 4. juni samme år på en to-årig kontrakt. I sine første år i Fulham var Stockdale udlejet til Rotherham United, Leicester City og Plymouth Argyle, men det lykkedes dog keeperen at få sin Fulham-debut den 13. september, 2009 i en 2-1 sejr over Everton F.C.. 

Stockdale forlængede sin kontrakt i december 2009 og er nu at finde på Craven Cottage til sommeren 2013.  I førstemålmand Mark Schwarzers fravær i starten af 2010/11 sæsonen imponerede Stockdale i den første måned indtil en skade satte et stop for den gode stime. Målmanden kunne dog glæde sig over, at Fulhams fans kårede ham til "Månedens Spiller" for august måned. 

Stockdale blev i februar, 2011, udtaget til det engelske landshold for første gang i sin karriere.

Referencer

Eksterne henvisninger 

Fodboldspillere fra England
Fodboldspillere fra York City F.C.
Fodboldspillere fra Fulham F.C.
Fodboldspillere fra Plymouth Argyle F.C.
Fodboldspillere fra Leicester City F.C.
Fodboldspillere fra Rotherham United F.C.
Personer fra Leeds
Street Sounds Electro 3

Street Sounds Electro 3 er det tredje opsamlingsalbum i en serie og blev udgivet i 1984 af StreetSounds. Albummet udkom som LP-plade og kassettebånd og består af syv electro og old school hip hop numre mixet af Herbie Laidley.

Sporliste

Eksterne henvisninger
 Street Sounds Electro 3 hos Discogs

Kildehenvisninger

Opsamlingsalbum fra 1984
Electroalbum
Christian Astrup

Christian Astrup (født 31. december 1909, død 30. maj 1983) var en norsk økonom, politiker i Nasjonal Samling, amtmand i Bergen og Hordaland 1941–1944. Han fungerede som Norges socialminister fra 8. oktober 1944 til 8. maj 1945. Som socialminister indførte han loven om børnetilskud i Norge i december 1944.

Astrup var uddannet cand.oecon. Han sluttede sig til Nasjonal Samling, hvor han markerede sig som tilhænger af en socialradikal politik. Astrup var NS' propagandaleder i Hedmark fra efteråret 1940 til foråret 1941. Han var desuden også amtmand i Bergen og Hordaland fra efteråret 1941 til 1. juni 1944. Han var rigsbefuldmægtiget for den nationale arbejdsindsats fra 1. juni 1944, og fungerende statsråd og chef for Socialdepartementet fra oktober 1944.

Han var gift med Else Johanne Marie Prytz, datter til Frederik Prytz.

Referencer 

Amtmænd fra Norge
Økonomer fra Norge
Politikere fra Nasjonal Samling
Socialministre fra Norge
Street Sounds Electro 2

Street Sounds Electro 2 er det andet opsamlingsalbum i en serie og blev udgivet i 1983 af StreetSounds. Albummet udkom som LP-plade og kassettebånd og består af syv electro og old school hip hop numre mixet af Herbie Laidley.

Sporliste

Eksterne henvisninger
 Street Sounds Electro 2 hos Discogs

Kildehenvisninger

Opsamlingsalbum fra 1983
Electroalbum
Albrecht 1. af Braunschweig

Albrecht 1., også kaldet Albrecht den Store () og Albrecht den Lange (; ), (født 1236, død 15 august 1279), var en tysk fyrste af Huset Welf, der var den anden hertug af Hertugdømmet Braunschweig-Lüneburg sammen med sin bror Johan 1. af Braunschweig-Lüneburg fra 1252 til hertugdømmets deling i 1269, hvorefter han frem til 1279 var den første hersker i det delfyrstendømme, der skulle udvikle sig til fyrstendømmet Braunschweig-Wolfenbüttel. Han var søn af hertug Otto 1. af Braunschweig-Lüneburg (1204–1252) og Mathilde af Brandenburg (død 1261).

Han blev indblandet i dansk politik, og blev indkaldt i 1262 til Danmark af den minderårige Erik Klippings moder Margrete Sambiria til hjælp mod Erik Abelsøn af Slesvig.

Ægteskab og børn 
Albrecht den Store giftede sig første gang i Braunschweig 13 juli 1254 med Elisabeth af Brabant (1243–1261). Albrecht giftede sig anden gang i Kenilworth 1263 med Alessina af Montferrat (død 1285). Parret fik følgende børn:
Henrik 1. (1267–1322), hertug af Braunschweig-Grubenhagen 1291–1322
Albrecht 2. (død 1318), hertug af Braunschweig-Wolfenbüttel-Göttingen.
Vilhelm 1. (ca. 1270–1292), hertug af Braunschweig-Lüneburg.

Eksterne links 
 
 Albrecht I. på hjemmesiden Die Welfen 

Personer i Tysklands historie
Hertuger af Braunschweig
Huset Welf
Rigsstyrere og rigsforstandere fra Danmark
Street Sounds Electro 1

Street Sounds Electro 1 er det første opsamlingsalbum i en serie og blev udgivet i 1983 af StreetSounds. Albummet udkom som LP-plade og kassettebånd og består af otte electro og old school hip hop numre mixet af Herbie Laidley.

Sporliste

Eksterne henvisninger
 Street Sounds Electro 1 hos Discogs

Kildehenvisninger

Opsamlingsalbum fra 1983
Electroalbum
Street Sounds Electro 7

Street Sounds Electro 7 er det syvende opsamlingsalbum i en serie og blev udgivet i 1985 af StreetSounds. Albummet udkom som LP-plade og kassettebånd og består af syv electro og old school hip hop numre mixet af Herbie Laidley.

Sporliste

Eksterne henvisninger
 Street Sounds Electro 7 hos Discogs

Kildehenvisninger

Opsamlingsalbum fra 1985
Electroalbum
Erling Bjørnson

Erling Bjørnson (19. april 1868 – 7. december 1959) var en norsk politiker og stortingsrepræsentant for Bondepartiet (nu Senterpartiet). Han var søn af forfatteren Bjørnstjerne Bjørnson.

Som yngste søn overtog Erling Bjørnson storgården Aulestad i Gausdal den 4. april 1890, men faren måtte tage gården tilbage i 1901, da sønnen ikke magtede at drive den. Som politiker var Erling Bjørnson blandt andet optaget af racehygiejne. Under 2. verdenskrig var Bjørnson politiker i det norske nazistparti Nasjonal Samling.

Politikere fra Nasjonal Samling
Stortingsrepræsentanter fra Senterpartiet
Landmænd fra Norge
Street Sounds Electro 8

Street Sounds Electro 8 er det ottende opsamlingsalbum i en serie og blev udgivet i 1985 af StreetSounds. Albummet udkom som LP-plade og kassettebånd og består af otte electro og old school hip hop numre mixet af Herbie Laidley.

Sporliste

Eksterne henvisninger
 Street Sounds Electro 8 hos Discogs

Kildehenvisninger

Opsamlingsalbum fra 1985
Electroalbum
Det hvide vandtårn (Fredericia)

Det hvide vandtårn er et vandtårn i Fredericia, som var i brug fra 1909 til 1994. Vandtårnet blev opført i 1908 og ligger på Prins Georgs Bastion på Fredericia Vold. Tårnet fungeret i dag som udsigtstårn, da platformen for oven i tårnet ligger 44 meter over havets overflade. Kunstneren Søren Hausgaard Kjær har udsmykket tårnet indvendigt.

Kilde 

Vandtårne i Region Syddanmark
Bygninger, konstruktioner og anlæg i Fredericia
Etableret i 1908
Street Sounds Electro 9

Street Sounds Electro 9 er det niende opsamlingsalbum i en serie og blev udgivet i 1985 af StreetSounds. Albummet udkom som LP-plade og kassettebånd og består af otte electro og old school hip hop numre mixet af Herbie Laidley.

Sporliste

Eksterne henvisninger
 Street Sounds Electro 9 hos Discogs

Kildehenvisninger

Opsamlingsalbum fra 1985
Electroalbum
Don't Cry Daddy

"Don't Cry Daddy" er en komposition fra 1969 af Mac Davis, længde 2 minutter 50 sekunder.

Sangen er indsunget af Elvis Presley den 15. januar 1969 i American Studios i Memphis og udsendt som A-side på en singleplade med sangen "Rubberneckin'" (Dory Jones, Bunny Warren) som B-side.

Elvis havde i en periode sangen på sit koncertrepertoire, og en optagelse fra en koncert på The International Hotel i Las Vegas den 17. februar 1970 blev i november 1981 udsendt på albummet Greatest Hits Volume One. "Don't Cry Daddy" findes endvidere på CD'en 2nd To None, som blev udsendt af RCA i 2003 som en naturlig opfølger på forrige års succesudgivelse ELV1S 30 #1 HITS.

I 1997 trick-indspillede Elvis' datter, Lisa Marie Presley, en duet af "Don't Cry Daddy" med sin far. Den blev aldrig udsendt, men blev som video vist under jubilæumsforestillingen 'The 20th Anniversary Elvis Concert' i Memphis, der markerede 20-året for Elvis Presleys død.

Sangens handling 
"Don't Cry Daddy" foregår i tankerne hos en mand, hvis hustru og børnenes mor ikke længere er til. Rollerne er faderen, moderen, en søn og endnu en søn ved navn Tommy.
Faderen sidder ved morgenkaffen og tænker på, hvordan hans hovedpude er gennemblødt efter nattens tårer, og han funderer over, hvorfor børn altid kan opfange de voksnes sorger og savn, selv om man forsøger at skjule det. Og så er det, at den lille dreng siger til sin far, at han ikke skal græde længere, for "du har jo mig og lille Tommy, og sammen finder vi en helt ny mor".

Referencer 

Elvis Presley-sange
Popsange
Sange fra 1969
Børneulykkesfonden

Børneulykkesfonden er en nonprofit organisation, som arbejder for at øge børnesikkerheden i Danmark og nedbringe antallet af børneulykker i Danmark. Børneulykkesfonden blev startet i 2008, og fondens vision er at gøre Danmark til det førende land i Europa inden for børnesikkerhed.  

Børneulykkesfonden arbejder med at skabe sikre rammer inden for områderne hjemmet, trafikken og sport/fritid uden at gå på kompromis med børnenes leg, kreativitet og fysiske udfoldelse. Fonden arbejder desuden målrettet med motorik og bevægelse. Børneulykkesfonden står bag en række forebyggende initiativer, herunder information til forældre, læringsmaterialer til skoler og institutioner, events mv.

Eksterne henvisninger
Af Børneulykkesfondens landsdækkende kampagner kan nævnes:  
 Børneulykkesfondens officielle hjemmeside
 Sikkerhedsportalen SikkerHverdag.dk, som er udviklet i samarbejde med Sikkerhedsstyrelsen, Miljøstyrelsen og Vejdirektoratet
 Legeheltene som skaber leg og bevægelse for indlagte børn 
 Børneløbet Centimeter Maraton  
 Motorikkampagnerne Hej skal vi lege? og Hej skal vi tumle?  til daginstitutioner og dagplejer
 Førstehjælp i Børnehøjde udviklet i samarbejde med Hovedstadens Beredskab 

Fonde fra Danmark
Etableret i 2008
Hudiksvall

Hudiksvall er en svensk købstad, som er administrationsby i Hudiksvalls kommun. Byen  har 15.015  indbyggere (2010), og ligger i landskabet Hälsingland, der er en del af Gävleborgs län.   Den ligger ved E4 cirka 80 km syd for Sundsvall og cirka 130 km nord for Gävle.

Hudiksvall blev grundlagt i 1582 af Johan 3. af Sverige ved en sammenlægning af Hudik og Vallen.

Kendte personer fra Hudiksvall 
 Noomi Rapace, skuespiller
 Tomas Brolin, fodboldspiller

Henvisninger
Sanistål

Sanistål A/S er et børsnoteret dansk aktieselskab med hovedsæde i Aalborg. Selskabet beskæftiger cirka 1100 medarbejdere (2023) i Danmark og udenlands. Sanistål er en grossist- og servicevirksomhed til industrien og byggeriet med et produktsortiment inden for stål og metaller, VVS, VA, beslag og sikring, teknik, el-teknik, befæstelse, kemi, forbrugsvarer og personligt udstyr.

Datterselskaber og associerede selskaber 
Carl F, Serman & Tipsmark A/S, Sanistal Spolka z.o.o. i Polen, Sanistal SIA i Letland og UAB Sanistal i Litauen.

Referencer

Eksterne henvisninger 
 sanistaal.com

Virksomheder i Aalborg
Etableret i 1926
Grossistvirksomheder i Danmark
OMX Copenhagen Small Cap
Piper Tegl

Pipers Teglværker A/S eller Piper Tegl er et dansk aktieselskab med hovedsæde i Aalborg. Selskabet beskæftiger i alt 246 medarbejdere (2008) i Danmark og Tyskland. Selskabet driver bl.a teglværkerne Gandrup Teglværk, Vindø Teglværk og Hammershøj Teglværk. Selskabet producerer og sælger diverse produkter i tegl. Virksomheden står for ca. 30% af den danske kapacitet indenfor murstensproduktion og ca. 50% af den danske kapacitet af tegltagsten og eksporterer primært til Sverige, Tyskland og Norge.

Venstres folketingsmedlem Preben Bang Henriksen sidder i Pipers Teglværkers og Randers Tegls bestyrelser.

Datterselskaber og associerede selskaber 
A/S Randers Tegl, Carlsberg Bjælker A/S, Carlsberg Mur A/S, Randers Tegl Deutschland GmbH og Nordisher Ziegel Industrie GmbH

Referencer 

Virksomheder i Aalborg
Teglværker i Danmark
Etableret i 1974
Wrist Ship Supply

Wrist Ship Supply er en dansk international virksomhed og verdens førende leverandør af skibs-offshore-forsyninger med en markedsandel på mere end 9%. Wrist beskæftiger sig desuden med håndtering af rederigods, shipping, luftfragt og andre relaterede marine services. 

Virksomheden blev grundlagt i 1953, og på nuværende tidspunkt har de kontorer i over 35 havne verden rundt. I 2022 havde de 1600 ansatte. 

Siden 2007 har hovedaktionæren i Wrist været Altor Fund II GP Limited.

Historie 
Ove Wrist & Co. Blev grundlagt I 1953 af Ove Wrist efter hans venner opfordrede ham til at starte en virksomhed. På dette tidspunkt havde den 56-årige man flere års erfaring som skibsleverandør. Ove Wrist kørte fra skibene i Aalborg og Nørresundby og ud til de lokale butikker, hvor han købte deres proviant. I 1960 fik han et lille lokale i Aalborg, hvor han kunne ansatte fire personer og servicere små skibe fra nordiske havne.

Ove Wrist gik på pension i 1966, og virksomheden blev til et aktieselskab ved navn Ove Wrist og & CO ltd. 

Igennem årene opretter Wrist en række kontorer verden over, herunder: Rotterdam, Dubai, Singapore, Algeciras, Houston, Montreal, Antwerp m.m samt erhverver en række selskaber herunder Garrets International, Strachans, Klevenberg m.m.

Logistik og transport 
Wrist Marine Logistics blev grundlagt i 2006 og fungerer som den logistiske del af Wrist Group. De tilbyder en verdensomspændende service ved at inkludere fragt af skibsdele, oplagring og håndtering af komplekse leveringer af større skibsdele. Hertil følger transport, reparation og fragt verden over hvor kunden kan heraf følge hele processen  I 2021 leverede de en 35.5 tons skibspropeller fra manufakturen i Sydkorea til kunden i Spanien på kun én måned.

Datterselskaber 
Virksomheden driver en lang række datterselskaber, heriblandt Garrets International Ltd, Strachans Ltd, Wrist North America Inc., Wrist Europe, Wrist Far East (Singapore) Pte.

Referencer 

Handelsvirksomheder i Danmark
Virksomheder i Aalborg
Virksomheder i Nørresundby
Altor Equity Partners
Nordisk Droge og Kemikalie

Nordisk Droge og Kemikalie A/S, tidligere Nordisk Droge og Kemikalieforretning A/S, var en dansk farmacivirksomhed, grundlagt 1903. I 1991 indgik den sammen med Mecobenzon i Nomeco.

Virksomheden blev under navnet Nordisk Droge- & Kemikalieforretning grundlagt i 1903, da Christian E. Emborg begyndte at drive en gros forretning med apotekervarer og enkelte andre artikler. Omsætningen voksede hurtigt, der blev brug for mere kapital, end grundlæggeren rådede over, og nogle år senere indtrådte Henry Warthoe som medindehaver. I de nærmest følgende år oparbejdedes en efter skandinaviske forhold betydelig omsætning i Danmark, Finland, Island, Norge og Sverige, og da firmaets stadige vækst fordrede mere kapital, omdannedes det i 1918 til et aktieselskab, hvis egenkapital (aktiekapital minus reserver) pr. 31. december 1949 udgjorde ca. 3,6 millioner kroner. Samtidig med at selskabet i 1932 opnåede Indenrigsministeriets anerkendelse som "kontrolleret laboratorium", påbegyndtes fabrikationen af sådanne sammensatte lægemidler, som apotekere ser deres fordel ved at købe fra "kontrollerede" fabrikker: Plastre, medicinske ekstrakter, injectabilia, piller, tabletter o.m.a.

I årenes løb udvidedes fabrikationen til også at omfatte syntetisk fremstilling af en række
småkemikalier, og i 1940 optoges på selskabets landbrugsejendomme, der spændte over ca. 340 tdr. land, dyrkningen af lægeplanter som baldrian, belladonna, bulmeurt, fingerbøl o. a. Denne del af virksomheden blev bragt til ophør i 1945. Det er dog handelen med andres produkter — europæiske og oversøiske — der udgjorde den overvejende del af firmaets omsætning. Selskabet var leverandør af rå- og hjælpestoffer til praktisk taget alle grene af den danske industri: Tekstil – farve og lak – læder – plastic – nærings- og nydelsesmiddel – kosmetik – den farmaceutiske industri og og flere andre.

Selskabet havde hovedsæde på Ragnagade 9 i København og havde filialer i Aalborg og Århus.

Bestyrelse i 1950: Direktør, cand.pharm. Johannes Hørslev, landsretssagfører Erik Petri og direktør, cand.pharm. Erik Hørslev. Administrerende direktør: Johannes Hørslev.

Kilder 
 Danmarks ældste forretninger 1100-1911, Kraks Forlag 1950

Litteratur 
 Hans-Otto Loldrup (2014): Dansk Medicin, Historien om de danske medicinfabrikker, Loldrups Forlag, 

Grossistvirksomheder i Danmark
Danske virksomheder etableret i 1903
Ophørt i 1991
Tidligere virksomheder i København
Lægemiddelvirksomheder i Danmark
Sophie Maria Helena af Reuss-Köstritz

Sophie Maria Helena af Reuss-Köstritz, gift Lynar (født 30. november 1712, død 18. februar 1781) var prinsesse af Reuss-Köstritz.

Han var datter af grev Henrik XXIV af Reuss-Köstritz og ægtede 22. maj 1735 grev Rochus Friedrich zu Lynar, med hvem hun fik 12 børn. Hun var Dame de l'union parfaite.

Kilder 
 Gottlob Friedrich Krebel, Europäisches Genealogisches Handbuch, Gleditsch 1782. Digitaliseret hos Google Books

Sophie Maria Helena
Modtagere af l'union parfaite
Danskere i 1700-tallet
Charlotta Wilhelmina Isabella zu Lynar

Charlotta Wilhelmina Isabella zu Lynar, gift von Wartensleben (20. juli 1743 i Itzehoe – 16. august 1811 i Kleinwelka) var datter af grev Rochus Friedrich zu Lynar og Sophie Maria Helena af Reuss-Köstritz.

Hun blev gift i Greiz 23. januar 1765 med grev Friedrich Leopold von Wartensleben (død 17. november 1770). Hun fødte sønnen, grev Karl Friedrich Gideon von Wartensleben.

Hun var Dame de l'union parfaite.

Kilder 
 Gottlob Friedrich Krebel, Europäisches Genealogisches Handbuch, Gleditsch 1782. Digitaliseret hos Google Books

Charlotta Wilhelmina Isabella zu
Modtagere af l'union parfaite
Personer fra Itzehoe
Jake Long

Jake Edward Long (født 9. maj 1985 i Lapeer, Michigan, USA) er en amerikansk fodbold-spiller fra USA, der spiller som offensive tackle for det professionelle NFL-hold St. Louis Rams. Han har spillet i NFL siden 2008-sæsonen, og har tidligere i mange år spillet for Miami Dolphins

I både 2008 og 2009 blev Long udtaget til NFL's All-Star kamp Pro Bowl.

Eksterne henvisninger 

 

Amerikansk fodbold-spillere fra Michigan
Amerikansk fodbold-spillere fra St. Louis Rams
Amerikansk fodbold-spillere fra Miami Dolphins
Amerikansk fodbold-offensive linemen
Mads Pedersen Tange

Mads Pedersen Tange (født 6. marts 1871 i Torup på Mors, død 8. august 1943 i Ringe) var en dansk husmand og politiker.

Mads Peter Tange blev født på et husmandssted på Mors. Faderen var tømrer, men havde dog så megen jord, at han kunne føde "en halv ko". Hjemmet var dog fattigt på penge, men rigt på ånd og kultur.
Familien var bl.a. knyttet til frimenigheden i Øster Jølby.

Som 10-årig blev Tange sendt ud at tjene, først som hyrdedreng og siden som karl. Andelsmejerierne var dengang et nyt fænomen, og Mads Peter Tange fik lyst til at lære mejerivæsenet. I 1889 kom han som elev til det nyoprettede Gestelev Andelsmejeri på Fyn, hvor han i en alder af blot 22 år blev bestyrer. 1897 opgav han mejerivirksomheden og flyttede ind i et husmandssted i Palleshave.

I sognet blev der lagt mærke til den unge og kompetente, veltalende husmand, og han fik opfordring til at stille sig som folketingskandidat i Nyborgkredsen ved valget i 1903. I denne kreds var han dog oppe imod nogle drevne modkandidater i form at forhandlingsmanden Jensen-Toustrup og socialdemokraten, journalist Hans Nielsen fra Odense. Tange måtte se sig slået, men var trådt i karakter over for vælgerskaren. Ledende kræfter i Venstrepartiet blev opmærksom på Tange som en kandidat, man kunne bruge i agitationens tjeneste. Ved valget i 1906 stillede Tange op i Sorøkredsen og opnåede 822 stemmer mod den radikale Poul Christensen, den senere landbrugsminister, der fik 1127 stemmer. På ny skiftede han kreds, og flyttede til Fredensborgkredsen, men også her faldt han – i kampen mod to godsejere, den konservative Johan Knudsen og den radikale Christen Moesgaard-Kjeldsen.

Endelig erobrede Tange et folketingsmandat i Holbækkredsen, hvor han ved valget i 1910 overraskende slog den radikale redaktør Ove Rode med 1879 stemmer mod 1731. Ud over den spektakulære valgkamp kunne kredsen også opvise den hidtil højeste stemmeprocent, nemlig 87,9. Men ved næste valg røg Tange ud af tinget igen, idet han kun opnåede 1208 stemmer mod den radikale lærer A.H. Nøhrs 1485. Ved dette valg blev der opstillet kandidater for både Venstre, Højre, Socialdemokratiet og Det radikale Venstre, således at stemmerne blev splittet. Herefter blev Tange af sit parti hentet til Faaborgkredsen, som han repræsenterede i Folketinget 1920-1924. 

Fra 1926-1932 repræsenterede han Bjerre- og Fredericiakredsen, hvor han havde en af Socialdemokratiets bedste talere, den senere forsvarsminister Laust Rasmussen, som modkandidat.

Tange var en politikertype, der fungerede bedst i opposition og i polariserede debatter. Han var en skarp debattør og tilpassede aldrig sine holdninger til, hvad der var opportunt.

Referencer

Kilder 
 Om Faaborgkredsen på Fynhistorie.dk

Landmænd fra Danmark
Tidligere folketingsmedlemmer fra Venstre
Folketingsmedlemmer i 1910'erne
Folketingsmedlemmer i 1920'erne
Folketingsmedlemmer i 1930'erne
Personer fra Mors
Personer i Kraks Blå Bog (afdøde)
Haloti Ngata

Haloti Ngata (født 21. januar 1984 i Inglewood, Californien, USA) er en amerikansk football-spiller, der spiller som defensive lineman for NFL-holdet Baltimore Ravens. Han har spillet for holdet hele sin NFL-karriere, startende i 2006.

Ngata er fem gange i sin karriere blevet udtaget til NFL's All-Star kamp, Pro Bowl.

Klubber 
 2006-: Baltimore Ravens

Eksterne henvisninger 

 

Amerikansk fodbold-spillere fra Californien
Amerikansk fodbold-spillere fra Baltimore Ravens
Amerikansk fodbold-defensive linemen
Vince Wilfork

Vincent Lamar Wilfork (født 4. november 1981 i Boynton Beach, Florida, USA) er en amerikansk football-spiller, der spiller som defensive lineman for NFL-holdet New England Patriots. Han har spillet for holdet hele sin NFL-karriere, startende i 2004. I 2005 var han med til at vinde Super Bowl XXXIX efter sejr over Philadelphia Eagles.

Wilforks er fem gange blevet udtaget til NFL's All-Star kamp, Pro Bowl.

Klubber 
 2004-: New England Patriots

Eksterne henvisninger 
 Wilforks egen hjemmeside
 

Amerikansk fodbold-spillere fra Florida
Amerikansk fodbold-spillere fra New England Patriots
Amerikansk fodbold-defensive linemen
Bob Sanders

Demond "Bob" Sanders (født 24. februar 1981 i Erie, Pennsylvania, USA) er en tidligere amerikansk football-spiller, der spillede som safety for NFL-holdene San Diego Chargers og Indianapolis Colts. Hans karriere strakte sig fra 2004 til 2011.

Sanders er to gange, i 2005 og 2007, blevet udtaget til NFL's All-Star kamp, Pro Bowl.

Eksterne henvisninger 
 

Amerikansk fodbold-spillere fra Pennsylvania
Amerikansk fodbold-spillere fra San Diego Chargers
Amerikansk fodbold-spillere fra Indianapolis Colts
Amerikansk fodbold-safetys